
Iksz.: 1/16/8/1/2026
MEGHÍVÓ
a Magyar Speciális Olimpia Szövetség által szervezendő

MATP (mozgásélmény program) edzőképzési napra
Tisztelt Érdeklődők, Tisztelt Kollégák!

A figyelmükbe szeretnénk ajánlani egy olyan nemzetközileg elismert, bizonyítottan sikeres programot, amely közvetlenül beépíthető a súlyos és halmozott fogyatékossággal élő gyermekek és fiatalok mindennapi fejlesztésébe.

A MATP (Mozgásélmény) program kifejezetten azoknak a személyeknek szól, akik ügyességi és/vagy funkcionális képességeik miatt nem tudnak részt venni a hivatalos Speciális Olimpia versenyrendszerében.  A program fókuszában nem a klasszikus versenyzés, hanem az egyéni képességekhez mért fejlődés, a mozgás öröme és az életminőség javítása áll. A módszertan olyan alapvető motoros készségekre épít (mint a mobilitás, a kézügyesség vagy a rúgás és ütés alapjai), amelyek a mindennapi életvitelt és önállóságot támogatják.

Szakágunk kiemelt célja, hogy minél több hazai intézmény megismerje ezt a módszertant, és ezáltal még szélesebb körben terjedjen el a Magyar Speciális Olimpia Szövetség küldetése.

A szakmai nap keretében bemutatjuk:
· A Magyar Speciális Olimpia Szövetséget;
· A Speciális Olimpia mozgalmat;
· A MATP pontos filozófiáját és felépítését.
· Hogyan alkalmazható a MATP a mindennapi pedagógiai és fejlesztő munkában?
· Milyen eszközökkel és módszerekkel lehet motiválni a legsúlyosabban érintett gyermekeket;
· Hogyan tud az Önök intézménye bekapcsolódni a Speciális Olimpia mozgalomba és a hazai MATP eseményekbe?
· A „Szállj be Te is!” program bemutatása: Hogyan építhető híd a többségi iskolák diákjai és a speciális nevelési igényű fiatalok közé?
· A Kölyök Sport program bemutatása: A legkisebb, 2–8 év inkluzív szemléletű, értelmi fogyatékos és épp gyerekek játékos mozgásos foglalkozása, amely megalapozza a későbbi készségeket és a MATP programot.

· A Családi Program bemutatása: Hogyan támogatja a szövetség a sajátos nevelési igényű gyermeket nevelő családokat, szülőket, és miként épül fel egy egymást segítő, megtartó közösségi hálózat a háttérben?
Időpont: 2026. november 17-én 10:00 órai kezdettel

Helyszín: 7400 Kaposvár, Bárczi Gusztáv u. 2
Bárczi Gusztáv Óvoda, Általános Iskola, Szakiskola, Készségfejlesztő Iskola, Fejlesztő          Nevelés-Oktatást Végző Iskola, Kollégium, Egységes Gyógypedagógiai Módszertani Intézmény.
• Várható időtartam: Kb. 4-5 óra (előadások + gyakorlati bemutató + kötetlen szakmai konzultáció és kávészünet ebéddel)

Regisztráció:

A rendezvényen való részvétel ingyenes, de a terem kapacitása és a szervezési feladatok miatt előzetes regisztrációhoz kötött. Kérjük, részvételi szándékát (az intézmény nevével és a résztvevők számával) jelezze felénk legkésőbb 2026. november 03-ig az alábbi e-mail címen. 
Regisztráció, valamint további információ: Ecseri Katalin MATP szakágvezető 

Mobil: +36 30 4005919

Email: ecseri.katalin@msosz.hu

Amennyiben Ön vagy kollégái távolabbról érkeznek, és a rendezvény miatt szállásra lenne szükségük, kérjük, ezt a regisztrációval egy időben – a pontos létszám megjelölésével – feltétlenül jelezzék felénk, hogy gondoskodni tudjunk a szálláshelyek lefoglalásáról.

Bízunk benne, hogy kezdeményezésünk találkozik az Önök szakmai céljaival, és közösen tehetünk egy újabb lépést a mozgásélmény mindenki számára elérhetővé tételéért.

Szeretettel várjuk a jelentkezéseket!
Budapest, 2026.10.21.
	Lengyel Lajos sk.
Magyar Speciális Olimpia Szövetség

Elnök


	Máté – Schwarcz Gergely sk.
Magyar Speciális Olimpia Szövetség

Sportigazgató

Istvanmezei Gt 1-3., H-1146, Budapest, Hungary Joseph P. Kennedy Jr. Alapitvany éltal az értelmi fogyatékos
Tel +36 1 460 6986 Fax +36 1 460 6987 emberek javéra létrehozott szervezet.

Email msosz@msosz.hu Web www.specialolympics.hu

Szamlaszam 11711003-20008196 Adészam 19157935-1-42



